ועדת העבודה, הרווחה והבריאות, כנסת 17, פרוטוקול מספר 418, 2008-03-24 09:00

יצחק גלנטי: בוקר טוב לכל הקהל והנוכחים המרובים.

יצחק גלנטי: אני פותח ישיבה בנוגע להצעת חוק שירות המדינה (גמלאות)(תיקון מס' 48)(רציפות העסקה), התשס"ח-2008, של חבר הכנסת צחי הנגבי.

יצחק גלנטי: אני חייב כאן הערה, לפרוטוקול.

יצחק גלנטי: צר לי שחבר הכנסת הנגבי איננו משתתף כעת בישיבה, בשל צרכים דחופים אשר על-פיהם הוא יצא לחוץ-לארץ.

יצחק גלנטי: אבל, יחד עם זאת, עם כל ההתחשבות שלי בנושא ובצורך שלו בנסיעה לחוץ-לארץ, אני חייב לומר שזה לא יהווה בשום אופן תקדים לכך שבישיבה כלשהי של הוועדה, לא ישתתף חבר הכנסת שהוא מציע הצעת החוק, מה עוד שהצעת חוק זו היא שלו באופן בלעדי.

יצחק גלנטי: אבקש את היועצת המשפטית להקריא את סעיפי החוק.

נועה בן-שבת: "הצעת חוק שירות המדינה (גמלאות)(תיקון מס' 48)(רציפות העסקה), התשס"ח-2008 תיקון סעיף 108ח בחוק שירות המדינה (גמלאות)[נוסח משולב], התש"ל-1970, בסעיף 108ח- בפסקה (2), במקום "עובד שירותי הביטחון" יבוא "עובד המוסד למודיעין ולתפקידים מיוחדים; אחרי פסקה (2) יבוא: "(2א) עובד שירות הביטחון הכללי שבמועד הקובע היה מועסק בחוזה לפי סעיף 40 לחוק המינויים והתקיים בו אחד מאלה: נתמנה לשירות המדינה לפי החוק האמור לאחר המועד הקובע.

נועה בן-שבת: עבר להיות מועסק בהרשאה להעסקה לשעה או בכתב העסקה, והכל כפי שקבע ראש הממשלה, באישור ועדת הכנסת לענייני השירות, לפי סעיפים 2(ג) ו-21 לחוק שירות הביטחון הכללי, התשס"ב-2002, ונתמנה לשירות המדינה לפי חוק המינויים לאחר המועד הקובע; ובלבד שהתקיימו בו התנאים שיקבע שר האוצר בכללים לעניין זה; כללים כאמור אינם טעונים פרסום ברשומות; (3) בפסקה (5), בפסקת משנה (ד), אחרי "לחוק המינויים" יבוא "או לעבוד בהרשאה להעסקה לשעה או בכתב העסקה, כאמור בפסקה (2א)(2)".

נועה בן-שבת: "

יצחק גלנטי: תודה רבה ליועצת המשפטית.

יצחק גלנטי: הייתי מבקש אם יש למישהו הערות, הארות, או הסתייגות כלשהי – אנא, זה הזמן לומר את דברו.

יצחק גלנטי: עדי אזולאי: עורך-דין עדי אזולאי.

יצחק גלנטי: הנוסח מקובל עלינו.

יצחק גלנטי: זוהי אמירה מאוד מאוד חשובה.

יצחק גלנטי: עדי אזולאי: התקנות האלה נחוצות לנו, והסברנו פעם קודמת.

יצחק גלנטי: הנוסח לא השתנה, והוא בהחלט מקובל עלינו.

יצחק גלנטי: תודה רבה.

יצחק גלנטי: ומי השותף שלך בצד השני?

יצחק גלנטי: עמי ברקוביץ': נציבות שירות המדינה, לשכה משפטית.

יצחק גלנטי: הנוסח מקובל עלינו.

יצחק גלנטי: תודה רבה.

נועה בן-שבת: האם אתם רוצים לקבוע מועד תחולה מסוים?

נועה בן-שבת: התקנות נכנסות לתוקף ב-9 באפריל.

נועה בן-שבת: הן למעשה מפורסמות, אני לא חושבת שתהיה בעיה.

נועה בן-שבת: עדי אזולאי: מרגע הפרסום הן נכנסות לתוקף.

נועה בן-שבת: התקנות שלנו נכנסות לתוקף ב-9 באפריל.

נועה בן-שבת: מכיוון שאנחנו מניחים שזה יהיה הבדל של ימים, זה בסדר גמור.

יצחק גלנטי: זוהי כמובן הצעת חוק שאמורה לעלות כבר לקריאה שנייה ושלישית.

יצחק גלנטי: אי לזאת, אנחנו כעת מקיימים הצבעה.

יצחק גלנטי: מי בעד?

יצחק גלנטי: ה צ ב ע ה בעד – 1 נגד – אין נמנעים – אין הצעת חוק שירות המדינה (גמלאות)(תיקון מס' 48)(רציפות העסקה), התשס"ח-2008, נתקבלה לקריאה שנייה ושלישית.

יצחק גלנטי: היות ואני לא יכול להיות נגד, וגם נמנע וגם בעד, אזי הצעת החוק עוברת.

יצחק גלנטי: תודה רבה, הישיבה נעולה.